


MUITINĖS DEPARTAMENTO
PRIE LIETUVOS RESPUBLIKOS FINANSŲ MINISTERIJOS
GENERALINIS DIREKTORIUS

ĮSAKYMAS
DĖL IMPORTO PVM, SURINKTO TAIKANT SPECIALIĄ IMPORTO PVM DEKLARAVIMO IR MOKĖJIMO PROCEDŪRĄ, ATASKAITOS PILDYMO IR PATEIKIMO MUITINEI TVARKOS APRAŠO PATVIRTINIMO

2021 m. gegužės 26 d. Nr. 1B-346
Vilnius

Vadovaudamasis Lietuvos Respublikos pridėtinės vertės mokesčio įstatymo 11517 straipsnio 1 dalimi:
. Tvirtinu Importo PVM, surinkto taikant specialią importo PVM deklaravimo ir mokėjimo procedūrą, ataskaitos pildymo ir pateikimo muitinei tvarkos aprašą (pridedama).
. Šis įsakymas įsigalioja 2021 m. liepos 1 d.



Generalinio direktoriaus pavaduotojas, 
atliekantis generalinio direktoriaus funkcijas						    						 Jonas Miškinis


PATVIRTINTA
Muitinės departamento prie Lietuvos Respublikos finansų ministerijos generalinio direktoriaus
2021 m. gegužės 26 d. įsakymu Nr. 1B-346





 SKYRIUS


.	Importo PVM, surinkto taikant specialią importo PVM deklaravimo ir mokėjimo procedūrą, ataskaitos pildymo ir pateikimo muitinei tvarkos aprašas (toliau – Tvarka) nustato ataskaitos, kurioje nurodomi duomenys apie muitinės deklaraciją savo vardu muitinei pateikusio asmens taikant Lietuvos Respublikos pridėtinės vertės mokesčio įstatymo XII skyriaus aštuntajame skirsnyje nurodytą specialią importo pridėtinės vertės mokesčio deklaravimo ir mokėjimo procedūrą (toliau – speciali importo PVM procedūra) surinktą importo pridėtinės vertės mokestį (toliau – importo PVM), pildymo ir pateikimo muitinei tvarką.
.	Tvarkoje vartojamos sąvokos:
.	Ataskaita – Tvarkos priede pateikta ataskaita.
.	Ataskaitą teikiantys asmenys – asmenys, kurie, taikydami specialią importo PVM procedūrą, muitinei pateikė muitinės deklaraciją savo vardu.
.	Ataskaitinis laikotarpis – kalendorinis mėnuo, kurį asmuo, taikantis specialią importo PVM procedūrą ir muitinei savo vardu pateikęs muitinės deklaraciją, iš asmens, kuriam skirtos prekės, importo PVM surinko tą patį mėnesį, kai buvo išleistos prekės.
.	EORI kodas – Ekonominės veiklos vykdytojų registracijos ir identifikavimo kodas, suteiktas ataskaitą teikiančiam asmeniui Asmenų registravimo muitinės prievolininkų registre, registravimo procedūros sustabdymo, registravimo procedūros atnaujinimo ir asmenų išregistravimo iš muitinės prievolininkų registro taisyklių, patvirtintų Muitinės departamento generalinio direktoriaus 2015 m. gruodžio 16 d. įsakymu Nr. 1B-975 „Dėl Asmenų registravimo muitinės prievolininkų registre, registravimo procedūros sustabdymo, registravimo procedūros atnaujinimo ir asmenų išregistravimo iš muitinės prievolininkų registro taisyklių patvirtinimo“, nustatyta tvarka.
Kitos Tvarkoje vartojamos sąvokos suprantamos taip, kaip jos apibrėžtos Lietuvos Respublikos pridėtinės vertės mokesčio įstatyme, muitinės įgyvendinamuosiuose teisės aktuose.

 SKYRIUS


.	Ataskaitoje nurodomas per ataskaitinį laikotarpį iš asmens, kuriam skirtos prekės, ataskaitą teikiančio asmens surinktas importo PVM.
.	Ataskaitoje nurodoma:
.	skiltyje „Ataskaitą teikiantis asmuo“ – ataskaitą teikiančio asmens pavadinimas, buveinės adresas ir EORI kodas;
.	skiltyje „Ataskaitinis laikotarpis“ – metai ir mėnuo, kada ataskaitą teikiantis asmuo surinko importo PVM iš asmens, kuriam skirtos prekės; 
.	1 skiltyje „Eil. Nr.“ – įrašo eilės numeris didėjančia tvarka;
.	2 skiltyje „Muitinės deklaracijos pagrindinis registracijos numeris“ – muitinės deklaracijai, įformintai taikant specialią importo PVM procedūrą, priskirtas pagrindinis registracijos numeris (MRN);
.	3 skiltyje „Data“ – ataskaitos 2 skiltyje „Muitinės deklaracijos pagrindinis registracijos numeris“ nurodytos muitinės deklaracijos įforminimo data nurodoma arabiškų skaitmenų grupėmis (pvz., 2021-07-23);
.	4 skiltyje „Importo PVM surinkimo data“ – data nurodoma arabiškų skaitmenų grupėmis (pvz., 2021-07-23), kada importo PVM už ataskaitos 2 skiltyje „Muitinės deklaracijos pagrindinis registracijos numeris“ nurodytoje muitinės deklaracijoje nurodytas prekes ataskaitą teikiantis asmuo surinko iš asmens, kuriam skirtos prekės;
.	skiltyje „Atsakingas asmuo“ – ataskaitą teikiančio asmens atstovo, atsakingo už ataskaitos pateikimą muitinei, vardas, pavardė, kontaktiniai telefono numeris ir elektroninio pašto adresas.

 SKYRIUS


.	Ataskaitą teikiantys asmenys ataskaitą Muitinės departamentui prie Lietuvos Respublikos finansų ministerijos teikia elektroninio pašto adresu md_mas@lrmuitine.lt pasibaigus ataskaitiniam laikotarpiui, per 5 darbo dienas. Jeigu ataskaitą teikiančiam asmeniui per kalendorinį mėnesį importo PVM nebuvo sumokėtas, ataskaita už tą mėnesį neteikiama.
.	Ataskaita teikiama „Office Open XML“ dokumentų teksto (plėtinys XLSX) formato rinkmenoje. Rinkmenos pavadinimas turi atitikti formatą F49_XX...XX_YYYYMM.xlsx, kur:
.	XX...XX – EORI kodas;
.	YYYYMM – ataskaitinis laikotarpis, kur YYYY – metai, MM – mėnuo.
_______________


Importo PVM, surinkto taikant specialią
importo PVM deklaravimo ir mokėjimo
procedūrą, ataskaitos pildymo ir pateikimo
muitinei tvarkos aprašo
priedas


Importo PVM, surinkto taikant specialią importo PVM
deklaravimo ir mokėjimo procedūrą,
ataskaita

Ataskaitą teikiantis asmuo	Pavadinimas		Adresas		EORI kodas
Ataskaitinis laikotarpis	_________/_____	
Eil. Nr.	Muitinės deklaracijos pagrindinis registracijos numeris	Data	Importo PVM surinkimo data
1	2	3	4
			


Atsakingas asmuo
Vardas ir pavardė

Tel. 

El. p.
_______________

